MILL แตกตื่น! “เพลิงไหม้โรงหลอมเหล็ก” ระดมดับไฟวุ่น จับตาราคาหุ้นเสี่ยงรูด
MILL แตกตื่น! "เพลิงไหม้โรงหลอมเหล็ก" ระดมดับไฟวุ่น จับตาราคาหุ้นเสี่ยงรูด
MILL แตกตื่น! "เพลิงไหม้โรงหลอมเหล็ก" ระดมดับไฟวุ่น จับตาราคาหุ้นเสี่ยงรูด
3 ก.พ. 2564

ผู้สื่อข่าวรายงานว่า วานนี้ (2 ก.พ.2564) เมื่อเวลา 21.30 น. มีการรายงานข่าวเกิดเหตุเพลิงไหม้ใน บริษัท มิลล์คอน สตีล จำกัด (มหาชน) หรือ MILL ณ โรงงานหลอมเหล็ก ผลิตเหล็กข้ออ้อย เหล็กแท่ง บ้านหนองบอน ซอย 5 สาย 9 ต.นิคมพัฒนา อ.นิคมพัฒนา จ.ระยอง โดยเพลิงยังลุกไหม้กองวัสดุสูงหลายเมตรพื้นที่ประมาณครึ่งไร่ข้างโกดังของบริษัทฯ
โดยได้มีการประสานรถดับเพลิงใกล้ที่เกิดเหตุจำนวนหลายคัน รีบไประดมฉีดน้ำท่ามกลางเสียงระเบิดดังเป็นระยะๆ แต่เนื่องจากต้นเพลิงเป็นกองวัสดุที่มีทั้งกองพลาสติก โฟม กองไม้ กองเหล็ก และเศษวัสดุเหลือใช้ต่างๆ จึงทำให้ยากต่อการดับไฟ ขณะที่หลังจากรถดับเพลิงฉีดน้ำสกัดเพลิงกว่า 2 ขั่วโมง ก็สามารถจำกัดไม่ให้เปลวเพลิงลุกลามไปยังพื้นที่ข้างเคียง ทั้งนี้ในเบื้องต้นยังไม่ทราบสาเหตุการเกิดเพลิงไหม้ครั้งนี้
 
 